Colegio de San Juan de Letran

Ing Colegio de San Juan de Letran (CSJL) (a mayayaus muring San Juan de Letran College (SJLC), Letran College (LC) o Letran), mitatag ya kanitang 1620. Metung yang privadu at Catolicung institucion ning matas a pamagaral a mayayakit king Intramuros, Menila, Filipinas. Dininan neng pamagkilalang (accreditation) Level 2 ning Philippine Accrediting Association of Schools, Colleges and Universities ing elementaria, College of Liberal Arts and Sciences (CLAS), College of Business Administration (CBA), ampo ing matas a pipagaralan (high school) king escuelang ini. Amlat/Kasalesayan Ibat ya ing lagyung San Juan de Letran king w:Basilica of St. John Lateran king Roma, a tuturing dang Manimunang Pisamban ning Ca-Cristianuan (Mother Church of Christendom). Ing lagyu namang ita, menibat ya king Palazzo Laterano, a kasiping na king Piazza San Giovanni o Plaza San Juan king Mawli Aslagan (Southeast) ning Roma. Makatikdo ya king lugal ning sadyang palaciu ning emperador a binye nang Emperador Canstantino king Papa anyang mumuna nang dake ning kapat a siglo (early 4th century), at migsilbing tuknangan da reng papa kilub ning metung a libung banwa. Makasalesayan ya at maki pagmaragul ing amlat ning pipagaralan a iti, a bandi da reng w:Order of Preachers ning Provinciang Dominicanu ning Filipinas. Ating megaral kening pamuntuk ning Filipinas, bayani ning revolucion, poeta, talagawang batas, pari at ukum. Ya kabud pipagaralan king Filipinas nung nu ating megaral at menuknangan a santung Catolicu kilub ning original nang campus. Maki adwa yang istatuang mangabaldugan kareng adwa nang manimunang megaral king larangan a pamanyuyu king balen ampo king religion: i Manuel L. Quezon ampo i San Vicente Liem de la Paz. Ing mitatag a original ya pin ii Don Juan Geromino Guerrero kanitang 1620. Metung yang oficial king militar a Castila. Colegio de Niños Huerfanos de San Juan de Letran ing kayang lagyu, at kapakayan nang ituru na la reng ulila ba lang maging mayap a memalen a Cristianu. Kanitang panaun a ita, tetag nang Diego de Santa Maria, O.P. ing Colegio de Huerfanos de San Pedro y San Pablo. Anyang metwa ya i Don Guerrero, gewa rong metung deng adwang pipagaralan, at Colegio de San Juan de Letran ing megi nang lagyu. Kaybat ning anam a pulung (60) banwa, mibulalag yang ecclesiastical college o colegiu ning pisamban ing Letran. Lelangan neng "College of the First Class" ning metung a kautusan ibat king ari anyang Mayo 1865 iti. Anya muring panaun a ita, megi yang exclusivung para kareng lalaki iting pipagaralan. Anyang Kadwang Guerrang Pangkabilugan, mituknang ing clasi king Letran, a meging garrison o pipagcampuan da reng Japon. Kaybat ning guerra, misundu ing clasi keti. Mitikdu lang pasibayu deng manibala ba lang miyalilan deng mengasira kanitang guerra. Migumpisa yang tanggap babaing magaral ing escuela (ing colegio) kanitang decadang 1970. Den namang elementaria ampong matas a pipagaralan, mika magaral lang babai kanitang Junio 2005. Atin yang cursu king comerciu, humanidades, w:information technology, w:communication arts ampong pamagmulang pamanuru (basic education) ing Letran. Masikan la reng kayang programa king pasiknangan (sports/athletics), lalu na king w:basketball, football, w:volleyball, w:taekwondo, ampong w:tennis. Kareng dakal a mengalabas a banwa, dakal a atletang ibat Letran ing migdala king bansa kareng ligligan a internacional antimo ing Olympics, w:Asian Games, w:Southeast Asian Games, Jones Cup, ampong w:FIBA World Championship. Deng Sagisag ning Colegio Motto "Deus, Patria, Letran" - "Para king Dios, king bansa, ampo king Letran." Kapaniwalan "Soy una Letranista, y viviré para el Señor Dios, Patria y Letran" - "Metung kung Letranista at mye ku para king Apung Ginu, king Bansa, at king Letran" Oficial a Pahayagan The LANCE Archived Abril 3, 2005 at the Wayback Machine para kareng king colegiu Muralla ing pahayagang pang-literatura ning The LANCE The Scroll para kareng king matas a pipagaralan Letran Page para king elementaria Letran News para kareng manibala (administracion) Pasiknangan (Sports/Athletics) Kayanib ya ing Letran king National Collegiate Athletic Association manibat anyang 1928 anggang 1932, at manibat kanitang 1936. Makyabe ya ing Colegio king basketball, volleyball, football (soccer), track and field, taekwondo ampo king lawn tennis. Ing aus da kareng varsity teams, Letran Knights (seniors division), Squires (juniors division) at Lady Knights (babai) Matagumpe yang dili ing seniors basketball team king NCAA. Manibat anyang mikyabe ya kanitang 1928-29, labing anam a titulu ing karelang simbut, ing maragul diling bilang king NCAA. Tawli yang meging campiun ketang 2005 tournament, nung nu mika record yang 13-1 king eliminations at 3-1 king playoffs (2-1 king finals), o metung a pangkabilugan a record a 16-2. Ing staple cheer yapin ing Arriba Letran! (Kapampangan: "Mibabo ka Letran"). Deng mapilan a cheer ning Colegio ing metung kareng minunang megamit king NCAA. Deng kakampi ning team awsan da no mang Dugong Arriba (dayang Arriba). Deng masikan dang diling ka-rival ila pin deng De La Salle Green Archers (bayu la meko king NCAA deng Green Archers), San Sebastian Stags ampo reng Mapua Cardinals, deng kasiping dang bale king Intramuros. Deng Campus Colegio de San Juan de Letran-Manila Colegio de San Juan de Letran-Bataan Colegio de San Juan de Letran-Calamba Letran is underway to be a university with the inception of a Letran University System under the aggregation of the three campuses. Magsadya yang maging universidad ing Letran, lalam ning Letran University System a bilugan da reng atlung campus. Yampang a Pamagaral Pre-Elementary Kindergarten Preparatory Elementaria Primary ampong Intermediate (Grades 1-6) Home Study Program Matas a pipagaralan Secondary (Mumuna anggang to Kapat a Banwa) Home Study Program Graduate School of Business Administration Doctor in Business Administration (DBA) Program Masters of Business Administration - Special Management (SMP) Program Masters of Business Administration - Regular Deng kilalang miyari Suglung a palwal Official website of Colegio de San Juan de Letran- Intramuros, Manila Archived Juniu 28, 2005 at the Wayback Machine Official website of Colegio de San Juan de Letran- Calamba, Laguna Archived Disyembri 1, 2020 at the Wayback Machine Official website of Colegio de San Juan de Letran- Abucay, Bataan Archived Marsu 5, 2016 at the Wayback Machine Pikwanan Colegio de San Juan de Letran, Continuing a tradition of excellence (Manila Bulletin, September 25, 2005 issue, pages D1 to D2) The Student Body: Proud to be Knights (Manila Bulletin, September 25, 2005 issue, page D2) The LANCE Letran News